Den Nord-Cimbriske Tilskuer, 1834-06-24
Engeland. Ligesom Kirke-Reformbillen, i Jrland og dens Anvendelse, foranledigede en Reformation af Ministeriet, saaledes synes det næste Resultat at have været en alvorlig Collision mellem Under- og Overparlamentet; thi ligesom det ligger hos Folkets sande Repræsentantere i Underhuset, at søge at afskaffe de skrigende Misbrug i Kirken, og bringe den afsin Rigdom overmodig blevne Clerus til Maadehold i dens Fordringer, saaledes ligger det ogsaa det aristokratiskindede Overhuus og Biskoppernes Jnteresse, at opretholde Kirken i dens fulde Glands og Rigdom, og det mægtige Aristokratie ville ved Tilintetgjørelsen af de rige irlandske geistlige Embeder, tabe et Hovedmiddel til at sikkre de yngre Sønner af Adelen, som ere udelukkede ved Førstefødselsretten, et sikkert og rigeligt Livsudkomme. Derfor optraadte ogsaa den 6te Juni i Overhuset Grev v. Wicklow med en Motion, som han erklærede kun havde til Hensigt, at give Grev Grey Leilighed til at yde tilfredsstillende Erklæringer, med Hensyn til den irlandske og den herskende Kirke, og beskyldte Ministeriet for, at dets indre Politik var slettere nu, end nogensinde før o. s. v. Lord Grey svarede paa den ham egne værdige Maade, at det ikke var hans Hensigt at berøve Kirken noget, men en Forandring, med Kirkegodserne i Jrland var nødvendig, og at et Overskud af Kirkens overflødige Jndkomster i Jrland, kunne med Rette anvendes til Statens Trang og til Landets almindelige Fornødenheder; i Engeland vare Kirkens Jndkomster hensigtsmæssig og retfærdig fordeelte, men i Jrland, hvor kun en syvende Deel af Befolkningen er protestantisk, og kun en tiende Deel hører til den herskende Kirke, der staae Kirkens Jndkomster i et høist ulige Forhold til dens Trang. Herpaa vedblev Lord Grey Siden Parlaments-Reformen, har jeg bestandig søgt at følge velgjørende Forholdsregler, og Regjeringen har handlet efter moderate og constitutionelle Grundsætninger, jeg staaer hersom Kronens Minister for Landet og for denne Forsamling, og forlanger Jntet uden en ærlig Udtydning af mine Bevæggrunde og Handlinger. Min Bestyrelse vil desuden snart Tiden og Alderen gjøre Ende paa, og jeg ville, forlang Tid siden have taget min Afskeed, hvis mine Pligter mod Kongen ikke havde fordret, ikke at forlade ham i denne Crisis, da der kunne have været Fare med Ministeriets Opløsning. Dette ere Aarsagerne til min Handlemaade, og jeg troer at have gjort min Pligt, i det jeg ikke har handlet i Mødsætning, men i Overeensstemmelse med Tidsaanden. Napoleon sagde paa St. Helena til sine Ledsagere: Jeg er falden, ikke ved de mod mig rettede Combinationer, men fordi jeg modsatte mig Tidsaanden. Bourbonnerne ville en Tid lang handle i Overeensstemmelse med denne Aand, men derpaa ville De snart falde tilbage til deres gamle Vane; og Tidsalderens umodstaaelige Magt vil tilintetgjøre. dem. Den samme Skjebne ville alle Europas gamle Regjeringer have, naar de ikke søge at bringe deres Politik i Overeensstemmelse med Tidens Trang. Ledet af disse Grundsætninger, haaber jeg at Huset ikke vil lade sig lede af almindelige Declamationer og Kirkens Ødelæggelse, men alvorlig og rolig overlægge, om det er muligt, at Parlamentet i Følge sin Viisdom og Pligt, ikke behøver at gribe til andre Forholdsregler med Hensyn til den irlandske Kirke! (Hb. nene Zeit.)